تورکیه, هالند نماینده لر مجلسی نینگ, هالند حکومتی نی میلادی 1915- ییلی ده گی حادثه لر نی قیرغین دیب تن آلیش گه چقیرگن لیگی گه عکس العمل کورستدی.
تورکیه جمهوریتی تشقی ایش لر وزیرلیگی سوزچیسی حامی آقسوی, هالند نماینده لر مجلسی نینگ توناوون قبول قیلگن قرار بیلن علاقه لی یازمه بیانات بیردی.
بیاناتده, "بوگون (25 فبروری) هالند نماینده لر مجلسی ده قبول قیلینگن و حکومت نی 1915- ییلی حادثه لری نی قیرغین اوله راق تن آلیش گه چقیرگن قرار, تاریخ نی سیاسی مفکوره بیلن قیته دن یازیش خصوصیتی گه ایگه معنی سیز بیر تشبث دن عبارت. مجلس لر تاریخ نی یازیش و محاکمه قیلیش جایی دن عبارت ایمس. بو قرار گه قوشیلگن لر 1915- ییلده حقیقت ده نیمه لر بولگن لیگی توغریسیده معلومات ایگه سی بولیش اورنیگه, پاپولیست رای لرنینگ آرقه سیده چاپماقده" دییه قید ایتیلدی.
حامی آقسوی, اوشبو قرار نی امضاله گن لرنی بیرلشگن ملت لر تشکیلاتی نینگ 1948- ییلی قیرغین جرمی نینگ آلدی نینگ آلینیشی و جزالنتیریلیشی کیلیشووی بیلن اوروپا انسان حق لری محکمه سی قرار لری نی مطالعه قیلیش گه چقیردی.
آقسوی, "تاریخی بیر مسئله نینگ ینه ده یخشیراق یاریتیلیشی بوییچه سعی و حرکت لرنی قوللب- قووتلش گه چقیره میز.  ارمنستان تامانیدن جواب بیریلمه گن مشترک تاریخ کمیسیونی پیشنهادی میز اوشبو سعی و حرکت لرنینگ اینگ مهم قسمی نی تشکیل ایتماقده" دییه قید ایتدی.
آقسوی, هالند حکومتی نینگ حقوق نینگ اوستین لیگی گه اهمیت بیره دیگن شکلده بیر سیاست آلیب باریشی نی کوتیاتگن لیک لری نی معلوم قیلدی.
آقسوی, "هالند نماینده لر مجلسی نینگ ایسه سونگگی پیت لرده تیز تیز قیلیب تورگن لیگی دیک تورکیه گه قرشی حقیقت دن اوزاق قرار لر آلیش اورنیگه, کونساین آرتیب باریاتگن و هالند تورک جمعیتی نینگ هم کونده لیک دوچ کیلیاتگن عِرقچیلیک, اسلام و چیت ایللیک لر گه قرشی دشمن لیک بیلن اینگ سونگ حکومت نینگ استعفاسی گه قدر بارگن تبعیض محتواسی گه ایگه حرکت لر گه قرشی کوره ش اوچون اورنه شیشی فایده له بوله دی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
